open-index/open-wikipedia-markdown huggingface dataset:
Seppo Virtanen

**Seppo Olavi Virtanen** (1. helmikuuta 1929 Helsinki – 1. lokakuuta 1970 Helsinki) oli suomalainen kirjallisuuden suomentaja.

## Suomennoksia
* Donald Powell Wilson : *Kuusi vankiani : kolme vuotta vankilapsykologina Fort Leavenworthissa*.      WSOY 1954 (alkuteos *My six convicts*)
* Walentin Chorell : *Miriam*.      WSOY 1954 (alkuteos *Miriam*)
* Walentin Chorell : *Miriam ja Paul*.      WSOY 1956 (alkuteos *Främlingen*)
* Herman Melville : *Moby Dick eli Valkoinen valas*.      WSOY 1956, 2. painos 1957, 3. painos 1966, 4. painos 1980, 5. painos 1993, 6. painos 2000 (alkuteos *The whale or Moby Dick*)
* Kenneth Roberts : *Haaksirikkoiset*.    WSOY 1958 (alkuteos *Boon Island*)
* Rex Stout : *Ennen keskiyötä *. Sapo 45.    WSOY 1959, 2. painos 1988, 3. painos 1990 (alkuteos *Before midnight*)
* Walentin Chorell : *Nainen*.      WSOY 1958 (alkuteos *Kvinnan*)
* Harald Grieg : *Kustantajan muistelmia*  ; lyhentäen suom. Seppo Virtanen ; johdannon kirj. Yrjö A.  Jäntti.      WSOY 1959 (alkuteos *En forleggers erindringen 1-2*)
* Walentin Chorell : *Ruoho*.      WSOY 1958 (alkuteos *Gräset*)
* Richard Wright : *Pitkä uni*.     WSOY 1960 (alkuteos *The Long Dream*)
* Walentin Chorell : *Varkaat*.      WSOY 1960 (alkuteos *Stölden*)
* *Ihmisten Helsinki* ; kuvat K.-G. Roos ; teksti Jörn Donner ; suom. Seppo Virtanen.       WSOY 1961 (alkuteos *Helsingfors, Finlands ansikte*)
* Walentin Chorell : *Nokkoset*.      WSOY 1963 (alkuteos *De barmhärtiga*)
* Raymond Chandler : *Syvä uni*.    WSOY 1965, 2. painos 1966, 3. painos 1978, 4. painos 1980, 5. painos 1987, 6. painos 1988, 7. painos 1990, 8. painos 1997, 9. painos 2011 (alkuteos *The big sleep*)
* Tage Danielsson : *Satuja 18 vuotta täyttäneille lapsille* ; suomeksi kert. Seppo Virtanen ; piirrokset Per Åhlin.        3. parantamaton painos Tammi 1966 (alkuteos *Sagor för barn över 18 år*)
* Samuel Beckett : *Viimeinen ääninauha* : yksinäytöksinen näytelmä ; englannin kielestä suom. Seppo Virtanen.      Otava 1967 (alkuteos *Krapps last tape*)

## Lähteet
*
Lauri Heikkinen

**Uki Lauri Mikael Heikkinen** (5. kesäkuuta 1951 Oulu &ndash; 27. syyskuuta 2004 Oulu) oli suomalainen muusikko ja kuoronjohtaja. Heikkisellä oli director musices -arvonimi.

Nuorena oululainen Heikkinen soitti useiden kevyen musiikin artistien kuten Jouko ja Kosti, Kirka, Laila Kinnunen, Tapani Kansa, Frederik, Veikko Lavi ja Olavi Virta taustayhtyeissä. Vuonna 1974 hän aloitti työt Oulun kaupunginteatterissa muusikkona ja ehti siellä olla mukana yli 200 produktiossa. Heikkinen oli mieskuoro Pohjan Laulun varalaulunjohtaja ja vuodesta 2001 Oulun Sotaveteraanikuoron johtaja. 

## Lähteet
Arne O. Strömmer

**Arne Ossian Strömmer** (19. heinäkuuta 1887 Ikaalinen – 15. helmikuuta 1977 Tampere) oli suomalainen diplomi-insinööri ja kirjailija.

Strömmerin vanhemmat olivat apteekkari Sven Evert Strömmer ja Elin Ida Fredrika Fabritius. Hän pääsi ylioppilaaksi 1906 Tampereen reaalilyseosta ja valmistui diplomi-insinööriksi Teknillisestä korkeakoulusta 1912.

## Teoksia
* *Polttomoottorit : oppikirja alkeisopetusta ja itseopiskelua varten* ; kirjoittajat Väinö Airas ja Arne O. Strömmer. 3. painos Otava 1928
* *Ammattilaskennon oppikirja poikain ammattioppilaitoksia varten : sisältäen laskuopin, algebran ja mittausopin opetusaineksen* ; kirjoittajat  Uno Jansson, Arne O. Strömmer.     Otava 1932, 2. uud. painos 1941, 3. uud. painos 1946, 8. täysin uud. painos 1964, 14. painos 1973 (kirjaan liittyi myös erilliset tuloskirja ja taulukkokirja)
* *Samminkylän kauhu* : seikkailukertomus. Poikien seikkailukirjasto 38.     Otava 1933
* *Metallityöt*.   Otava 1935, 3. uus. painos 1954
* *Ammatillisia laskutehtäviä 1-2*.     Otava 1968, 2. uud. painos 1971 (yhdessä Väinö Tuomisen kanssa)

## Suomennoksia
* G. S. Ranshaw : *Keksintöjen ihmeitä*.    WSOY 1952 (alkuteos *The boy's book of modern scientific wonders and inventions*)

## Ruotsinnoksia
* Paavo Pero : *Mekanisk teknologi för industriskolor* ; övers. från finskan av Arne O. Strömmer.      Otava 1914, 2. painos 1920

## Lähteet
* 
* Pohjoissavolaisen kaunokirjallisuuden bibliografia : Arno O. Strömmer
Kaisa Kivitie

**Kaisa Kivitie** (8. maaliskuuta 1920 Loviisa – 26. marraskuuta 1978 Helsinki) oli suomalainen kirjailija ja pakinoitsija.

## Teoksia
* *Ja meillä oli oikein mukavaa*.     Suomen kirja, Helsinki 1943
* *Peruja hakemassa : leikillinen romaani*.      Suomen kirja, Helsinki 1944   
* *Mari ja mandoliini*.      Suomen kirja, Helsinki 1946
* *Muttisen laakeripuu : pakinoita*.        Pellervo-seura, Helsinki 1948

## Lähteet
*
Von Arbin

**von Arbin** on Ruotsin ritarihuoneeseen kirjoitettu aatelissuku numero 2054. Stiernsparre-sukuun kuulunut Axel Magnus Arbin (1717-1791) palveli luutnanttina 1741 ja kapteenina 1747. Hänestä tuli majuri vuonna 1754 ja hän siirtyi Saksaan, missä keisari aateloi hänet vuonna 1761. Axel Gustaf Magnus (1739-1828) nimitettiin armeijan everstiksi vuonna 1811. Hänen poikansa Axel Gustaf (1784-1856) valmistui kadetiksi Haapaniemen upseerikoulusta ja kohosi lopulta ratsuväen komentajaksi. Hän otti osaa Napoleonin vastaisiin taisteluihin Saksassa vuosina 1813-1814.

## Lähteet
*

### Viitteet
Hover!

**Hover!** on peli, joka tuli Windows 95:n asennus-CD-ROMin mukana. Sen alkuperäinen tarkoitus oli näyttää kehittyneen multimedian mahdollisuuksia PC:eissä siihen aikaan.

## Pelaaminen
*Hover!*:ssa pelaajan täytyy ohjata ilmatyynyalusta, joka käyttäytyy kuin törmäilyauto. Pelissä on kolme erilaista kenttää, ja jokaisessa on sama tehtävä: kerätä kaikki siniset liput ennen kuin vastukset, *dronet*, jotka ohjaavat samanlaisia aluksia, keräävät kaikki pelaajan punaiset liput. 

Pelaajan apuna on kartta, josta näkee kaikki lisäykset, vastustajan alukset, paneelit, ja liput. Karttaa voi lähentää ja loitontaa näppäimistön + ja - näppäimillä, tällä tavoin kartan näkymä saadaan kattamaan myös koko kenttä.

Peli vaikeutuu asteittain joka kolmannella kentällä. Kerättävien lippujen määrä lisääntyy (maksimissaan kuitenkin kuusi), sekä vastustajien määrä kasvaa.

### Lisäykset
#### Liput
* Punainen lippu (Red Flag) - Näitä vastustajat keräävät, joten ole nopea että keräät siniset ennen kuin vastustajat punaiset!
* Sininen lippu (Blue Flag) - Sinun tehtäväsi on kerätä nämä ennen kuin vastustajat ovat anastaneet kentästä kaikki punaiset liput.
#### Lisäyspallot
* Näkymättömyys (Cloak) - Lisää yhden näkymättömyyslisäyksen tavaralistaasi. Käyttämällä sellaisen sinusta tulee näkymätön vastustajille kymmenen sekunnin ajaksi. Tämä näkyy pelaajille sinisävyisenä ruutuna.
* Seinä (Wall) - Lisää yhden seinälisäyksen tavaralistaasi. Käyttämällä sellaisen sinun taaksesi ilmestyy pätkä seinää, joka poistuu 10-15 sekunnissa.
* Hyppy (Jump) - Lisää yhden hyppylisäyksen tavaralistaasi. Käyttämällä sellaisen hyppäät ilmaan hetkeksi, jolloin voit hypätä esim. vastustajan yli, tai tietyille alustoille.
* Mysteeri (Mystery Pod) - Kysymysmerkkinä näkyvä pallo voi olla mikä tahansa lisäys, muttei lippu tai paneeli.
* Suoja (Shield) - Kun keräät sen, seuraavan 15 sekunnin aikana et voi kerätä punaisia valoja, kartansekoittajia, sekä et voi joutua paneelien uhriksi.
* Vihreä valo (Green Light) - Tekee sinusta nopeamman hetkeksi.
* Punainen valo (Red Light) - Tekee sinusta hitaammaan hetkeksi.
* Kartansekoittaja (Map Eraser) - Poistaa kaikki tutkitut osat oman aluksesi kartasta.
#### Paneelit
* Juoksuhiekkapaneeli (Hold Pad) - Pitää sinua hetkeksi paikallaan, jollet voi liikkua viiden sekunnin ajaksi.
* Lipunpoistaja (Flag Remover) - (toimii vain jos olet kerännyt vähintään yhden sinisen lipun) Lisää uuden sinisen lipun jonnekin karttaan ja poistaa yhden lipun kerätyistä lipuistasi.
* Liu'utuspaneeli (Skid Pad) - Lähettää sinut liukumaan hetkeksi suuntaan, mihin se osoittaa.

## Salainen osa
Kun peli pyytää aloittamaan uuden pelin painamalla "F2" käynnistäessäsi *Hover!:n*, pidä Ctrl- ja Shift-näppäintä pohjassa ja kirjoita "IBMAB" (ilman lainausmerkkejä). Tämän jälkeen "F2" ruutu häviää, ja pääset ajelemaan ilmatyynyaluksella vapaasti pienessä huoneessa, jossa on gallerian tavoin tauluja seinillä pelin tekemiseen ja kehittämiseen osallistuneista henkilöistä.
Jarl Sjöblom

**Jarl Fredrik Sjöblom** (23. tammikuuta 1932 Västanfjärd – 19. huhtikuuta 1982 Tammisaari) oli suomalainen ruotsin kielellä kirjoittanut kirjailija.

Sjöblom työskenteli tehdas- ja meijerityöläisenä. Vuodesta 1971 hän toimi työnjohtajana Ekåsenin sairaalassa Tammisaaressa.

Sjöblomin kirjat kuvasivat länsiuusimaalaista työläiselämää. Hänen esikoisteoksensa oli vuonna 1962 ilmestynyt, osin omaelämäkerrallinen romaani *På tallriksflatan*.  Romaanissa *Vägen till Hangö* Sjöblom kuvasi talvi- ja jatkosodan ajan tapahtumia ja romaani *Fabeln om den hårlösa kon* kuvasi nuoren tytön eroottista heräämistä.

## Teoksia
* *På tallriksflatan* : roman. Schildt, Helsingfors 1962
* *Kärret*. Schildt, Helsingfors 1964
* *Vägen till Hangö* : roman. Schildt, Helsingfors 1968
* *Fabeln om den hårlösa kon*. Schildt, Helsingfors 1973
* *För känslig hud : pjäs för radio*  ; dramaturg Erik Ohls ; regi Lisbeth Landefort. Yleisradio 1982

## Palkinnot
* Valtion taiteilijapalkinto 1969
* SLS:n palkinto 1969

## Lähteet
*
Arnell

**Arnell** on Ruotsin ritarihuoneeseen kirjoitettu aatelissuku numero 1885. Suku on lähtöisin Hälsinglandista Arnön kylästä, mistä Lars Jonsson (1598–1669) siirtyi kauppiaaksi ja raatimieheksi Hudiksvalliin. Hänen poikansa maisteri Jonas Laurentii Arnell (1642–1707) teki laajoja ulkomaanmatkoja Hollantiin, Ranskaan ja Englantiin yhdessä Axel Sparren ja Leonhard Possen kanssa. Jonas Laurentii Arnellin poika, vuorikollegion presidentti Carl Arnell (1690–1767) aateloitiin vuonna 1743 ja veljenpoika Lars Arnell (1781–1856) toimi Sotatieteellisen seuran jäsenenä ja tästä jäsenyydestä erottuaan hän muutti Suomeen vuonna 1825.
## Lähteet
*

### Viitteet
Eric Bahne

**Björn Eric Bahne** (15. kesäkuuta 1895 Turku – 7. elokuuta 1972 Turku) oli suomalainen rehtori ja ruotsin kielellä kirjoittanut kirjailija. Bahne kuului kalterijääkäreihin.

## Teoksia
* *I fängelse och på flykt : minnen från Åbo länsfängelse, Spalernaja och en tvungen flykt ur landet*.       Söderström, Helsingfors 1919
* *Svenska klassiska lyceum i Åbo 1872-1922 : en minnesskrift* ; redaktionskomitén: Eric Bahne, Erland Colliander, Gabriel Nikander.      Åbo 1923
* *Festskrift utgiven av Föreningen Svenska bildningens vänner på dess 50-årsdag den 30 oktober 1930* ; red. Eric Bahne, Sven Andersson. S.B.V:s skrifter 2.       Svenska bildningens vänner, Åbo 1930
* *Åbo svenska samskola 1888-1938 : matrikel över lärare och elever* ; red. Eric Bahne, Erla Hovilainen.       Åbo svenska samskola, Åbo 1939
* *P. C. Rettig & C:o 100 år*.       P. C. Rettig, Helsingfors 1946 (suomeksi nimellä *P. C. Rettig ja Kumpp. 100 vuotta*, P. C. Rettig ja Kumpp., Helsinki 1946)
* *P. C. Rettig & Co 1845-1945 : från Gefle Wapen till Klubb sju : ett blad ur tobaksindustriens historia i Finland*.         P. C. Rettig, Åbo 1950 (suomeksi nimellä *P. C. Rettig ja kumpp. 1845-1945 : Gevlen Waakunasta Klubi seitsemään : Suomen tupakkateollisuuden vaiheita*, P. C. Rettig, Turku 1950)

## Lähteet
*
Von Ascheberg

**Von Ascheberg** oli Ruotsin ritarihuoneeseen kirjoitettu kreivillinen aatelissuku numero 23. Suku oli lähtöisin Italiasta ja siirtyi sieltä Saksan kautta Liettuaan. Rutger von Ascheberg (1621–1693) oli Ruotsin sotamarsalkka.

## Lähteet
*

### Viitteet
Herman Wrangel

**Herman Wrangel** (1587 tai 1584 –1643) oli ruotsalainen sotapäällikkö ja valtaneuvos, joka Kustaa II Aadolfin palvelukseen mentyään kunnostautui Puolan sodassa vuosina 1627–1629 ja saavutti loisteliaan voiton Górznon taistelussa. Vuosina 1636–1637 hän johti itäistä armeijaa Pommerissa ja joutui toimessaan alituisiin kahnauksiin Johan Banérin kanssa.

## Lähteet
*
*Svenskt Biografiskt Lexikon

### Viitteet
Pico da Juliana

**Pico da Juliana** on Madeiraan kuuluvalla Porto Santon saarella sijaitseva huippu, joka kohoaa 447 metrin korkeuteen.

## Lähteet
* 

### Viitteet
Pico do Branco

**Pico do Branco** kohoaa Madeiraan kuuluvalla Porto Santon saarella 450 metrin korkeuteen ja on saaren toiseksi korkein huippu Pico do Fachon jälkeen.

## Lähteet
* 

### Viitteet
Bagge af Berga

**Bagge af Berga** on Ruotsin ritarihuoneeseen kirjoitettu aatelissuku numero 118 ja nimellä Bagge af Söderby numero 147. Suku on tunnettu jo keskiajalta ja suvun jäsenistä eversti Halsten Magnusson Bagge toimi Kustaa Vaasan aikana Kalmarin linnan komentajana. Hänen poikansa Anders todisti sinetillään kuningas Kustaa Vaasan testamentin,
 samoin tämän veli Bengt, amiraali ja eversti. Hänet mestattiin Tukholmassa hänen yritettyään auttaa kuningas Eerik XIV vapaaksi vankeudesta.

## Lähteet
*

### Viitteet
Bagghufvud

**Bagghufvud** on Ruotsin ritarihuoneeseen kirjoitettu aatelissuku numero 755. Suvun kantaisä kuului vanhaan Norrigen aatelissukuun. Hän muutti Ruotsiin 1565. Hansin poika Nils Hansson omisti tiluksia Virossa ja oli kuningas Kaarle IX:n junkkeri sekä Tallinnan käskynhaltija 1609, Narvan käskynhaltija 1615 ja Nöteborgin 1617. Kaikki hänen neljä poikaansa aateloitiin vuonna 1652. Myöhemmin osa sukua siirtyi Venäjälle, kun Bernhard Johan Bagghufvud (k. 1735) palveli Venäjän laivastossa. Tämän poika eversti Henric kuoli 1812 saatuaan osuman kanuunan kuulasta Dmitrowskoin taistelussa ranskalaisia vastaan.

## Lähteet
*

### Viitteet
Matti Latvala

**Matti Latvala** (11. toukokuuta 1868 Vimpeli – 5. heinäkuuta 1964 Espoo) oli suomalainen maanviljelijä, Maalaisliiton kansanedustaja ja kirjailija.

Latvalan vanhemmat olivat talollinen Heikki Latvala ja Maria Heikkilä. Hän kävi kansakoulun ja toimi kolmen vuoden ajan tarkk'ampujapataljoonan koulutusaliupseerina Vaasassa ja Kruununkylän reservikomppaniassa. Latvalalla oli kauppa ja saha- sekä myllyliike Vetelissä, hän kävi myös kolme kertaa Yhdysvalloissa. Vuodesta 1911 alkaen aina 1920-luvulle saakka Latvala toimi maanviljelijänä Vimpelissä. Hän esiintyi lisäksi nuorisoseuraliikkeen puhujana.

Latvala osallistui neljän poikansa kanssa Suomen sisällissotaan valkoisten puolella Suomen Tasavallan Vartiostossa ja Seinäjoen Krenatööripataljoonassa jonka upseerit ja alipäällystö koostuivat lähinnä jääkäreistä ja entisen Suomen sotaväen upseereista ja aliupseereista. Latvala kirjoitti myöhemmin aiheesta muistelmateoksen.

Latvala oli Maalaisliiton kansanedustajana 1909–1917 ja 1919–1922 edustaen Vaasan läänin itäistä vaalipiiriä. Hän toimi myös Vimpelin kuntakokouksen puheenjohtajana.

Matti Latvala oli naimisissa vuodesta 1889 Anna Mäkelän kanssa.

## Teoksia
* *Krenatöörien retki : muistelmia Seinäjoen pataljoonan Etelän retkeltä*.   Gummerus 1921

## Lähteet
* 
*  
* Porstuan dokumentti : Krenatöörit marssivat sotaan Seinäjoelta

## Aiheesta muualla
* "Karvaan palkan maailmalta saa...". Vanha kaartilainen, aktivisti ja vapaussodan rintamamies Matti Latvala kertoo elämästään "kaksinkertaisen virkatoverinsa" Jalmari Saulin muistiinmerkitsemänä, Hakkapeliitta, 23.02.1937, nro 8, s. 18, Kansalliskirjaston digitaaliset aineistot
Lempi Kepilä-Peltonen

**Lempi Kepilä-Peltonen**, sukunimi vuoteen 1927 *Peltonen* (25. toukokuuta 1894 Iitti – 9. helmikuuta 1966 Mikkeli), oli suomalainen kotiseutuaiheista kirjoittanut kirjailija.

Kepilä-Peltonen asui vuodesta 1925 Heinolassa, jossa hän toimi kirja-asiamiehenä, avusti sanomalehtiä ja oli vuoteen 1931 saakka Kotikasvatusyhdistyksen puhujana. Hän julkaisi kaunokirjallisissa viikkolehdissä jatkoromaaneita, jotka olivat saaneet aiheensa muistitietona periintyneistä kotiseututarinoista. Kirjan muodossa julkaistiin vain kertomus *Ukonsaaren aarteet*.

## Teoksia
* *Maanpakolainen* : romaani. 1920
* *Kaikuja korvesta* : romaani. 1922
* *Ukonsaaren aarteet*. Tekijä, Heinola 1932
* *Omenapuiden kukkiessa*. 1934

## Lähteet
* 
* Päijäthämäläisiä kirjailijoita : Lempi Kepilä-Peltonen
Kerttu Rukala

**Kerttu Ester Helena Ketonen**, kirjailijanimi **Kerttu Rekola** (17. maaliskuuta 1912 Turku – 26. toukokuuta 1966 Jyväskylä) oli suomalainen runoilija.

## Teoksia
* *Nuoret runoilijat 1943* : Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala.    WSOY 1943
* *Jalankulkija* : runoja.    Aura, Turku 1946
* *Suvituuli* : runoja.    WSOY 1948

## Suomennoksia
* Britt G. Hallqvist : *Lasielefantti* : satuja ja runoja ; suom. Terttu Liukko ; runot suom. Kerttu Rukala. Lasten kirjava kirjasto 2.     Gummerus 1956 (alkuteos *Glaselefanten*)
* Britt G. Hallqvist : *Linnunpelättimien juhla* : satuja ja runoja ; suom. Terttu Liukko ; runot suom. Kerttu Rukala. Lasten kirjava kirjasto 6.     Gummerus 1957 (alkuteos *Fågelskrämmornas fest*)

## Lähteet
*
Veikko Kolula

**Veikko Viktor Kolula**, sukunimi aik. *Nieminen* (4. helmikuuta 1913 Helsinki – 25. kesäkuuta 1993) oli suomalainen runoilija.

Veikko Kolula oli naimisissa runoilija Aira Sinervon kanssa.

## Teoksia
* *Nuoret runoilijat 1943* : Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala.    WSOY 1943
* *Valot yli maiden* : runoja.    WSOY 1945
* *[[Elvi Sinervo]]: Viljami vaihdokas* : opintosuunnitelma. Työväen sivistysliiton ohjelehtisiä.      Työväen sivistysliitto, Helsinki 1947
* *[[Martin Andersen Nexö]]: Ditte ihmislapsi* : opintosuunnitelma yhteiskunnallista kaunokirjallisuutta harrastaville opintokerhoille. Työväen sivistysliiton ohjelehtisiä.      Työväen sivistysliitto, Helsinki 1947

## Lähteet
*
Von Axelson

**Von Axelson** on Ruotsin ritarihuoneeseen vuonna 1775 introdusoitu aatelissuku numero 2022 ja vapaaherrallinen suku numero 259. 

Suku on lähtöisin Skånesta tai Hallandista, missä Axel Axelsson eli 1600-luvulla. Hänen poikansa Nils Axelsson (1682–1762) oli sotakomissaari ja hänen pojat Axel (1720–1790) ja Carl (1742–1795) aateloitiin vuonna 1760 nimellä von Axelson. 

Carl von Axelson oli eversti ja hän otti vapaaehtoisena osaa Pommerin sotaan. Vapaaherraksi vuonna 1772 korotettu Axel von Axelson auskultoi Svean hovioikeudessa ja ryhtyi sen jälkeen sotilasuralle. Hän osallistui Pommerin sotaan sekä toimi vuonna 1760 Tukholman linnan komendanttina tai linnanvoutina. Hän kuoli ilman miespuolisia perillisiä vuonna 1790 Tukholmassa, minkä jälkeen vapaaherrallinen sukuhaara sammui. Hänen veljensä Carl Axelsson aateloitiin ja adoptoitiin samalla nimellä vuonna 1772. Tämä sukuhaara oli olemassa vielä 1900-luvun alussa.

## Lähteet
*

### Viitteet
Koodankulamin ydinvoimalaitos

**Koodankulamin ydinvoimalaitos** on ydinvoimalaitos Koodankulamissa, Tirunelvelin piirikunnassa Tamil Nadun osavaltiossa Intian eteläosassa. 
Ensimmäinen 1&nbsp;000 megawatin laitosyksikkö otettiin käyttöön 22. lokakuuta 2013 ja toinen 29. elokuuta 2016. Voimalaitosyksiköt 3 (tammikuusta 2017-) ja 4 (lokakuusta 2017-) olivat rakenteilla. Sittemmin intialainen valtalehti The Hindu uutisoi myös 5. ja 6. laitosyksikön rakentamisen aloittamisesta.

Voimalaitoksen rakennutti intialainen valtionyhtiö Nuclear Power corporation of India Limited (NPCIL) ja venäläinen Atomstroyexport. 

## Lähteet
Hilkka-Helinä Lappalainen

**Hilkka-Helinä Lappalainen** (o.s. Hyvärinen; 13. helmikuuta 1921 Kuopio – 10. maaliskuuta 1989 Padasjoki) oli suomalainen runoilija.

Lappalainen pääsi ylioppilaaksi 1940 Helsingin suomalaisesta tyttölukiosta ja opiskeli sitten Helsingin yliopistossa.

Lappalainen kirjoitti vuodesta 1959 *[[Kotiliesi]]*-lehteen *Nyt on aika* -palstaa ja ''Pellervo''-lehdessä hän pakinoi vuodesta 1949 nimimerkillä ”Marjaana”.

## Teoksia
* *Nuoret runoilijat 1943*: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala. WSOY 1943
* *Rakas elämä* : runoja, WSOY 1947
* *Kotoista kasvisruokaa*; kirjoittajat Hilkka-Helinä Lappalainen ja Helena Vauraste. Kirjayhtymä 1979  
* *Nyt on aika muistaa ystäviä*. WSOY 1982
* *200 kalaherkkua*; kirjoittajat Hilkka-Helinä Lappalainen ja Helena Vauraste. Kirjayhtymä 1983

## Lähteet
* 
* Päijäthämäläisiä kirjailijoita : Hilkka-Helinä Lappalainen (Internet Archive)

## Aiheesta muualla
* Hilkka-Helinä Lappalainen Päijät-Häme Wikissä
Voitto Ormasuo

**Voitto Johannes Ormasuo**, sukunimi aik. *Gustafsson* (20. tammikuuta 1923 Lammi – 22. tammikuuta 1989 Lammi) oli suomalainen kirjailija.

Ormasuo osallistui jatkosotaan Laguksen panssarijoukoissa. Sodan jälkeen hän toimi muun muassa kalakauppiaana, työnjohtajana tietyömailla sekä rekkakuskina Suomen ja Keski-Euroopan välillä. Ormasuo julkaisi kolme kirjaa muun muassa sotakokemuksistaan ja lisäksi hän kirjoitti myös runoja.

## Teoksia
* *Ja perjantaina oli tili...*.     V.Ormasuo, Turenki 1977
* *Rahtimies ja rakkaus*.     V.Ormasuo, Turenki 1977
* *Laguksen Rommelit*.    Karisto 1988

## Lähteet
* 
* HämeWiki : Voitto Ormasuo
E-Volo VC1

**E-Volo VC1** on saksalainen 16-moottorinen yksipaikkainen prototyyppimultikopteri, joka on maailman ensimmäinen sähkömoottorilla varustettu miehitetty multikopteri. Valmistajan mukaan kopterilla on mahdollista laskeutua turvallisesti, vaikka neljä sen kuudestatoista moottorista sammuisi ilmassa. Laitetta ohjataan lennokin ohjaamiseen tarkoitetulla radiolaitteella. Yhden lennon aiheuttamat sähkökulut ovat yhtiön mukaan noin kuusi euroa. Kopterin potkureissa ei ole lapakulman säätöä ja sen suurin ongelma on nykyisten akkujen vähäinen kapasiteetti painoon nähden. E-Volo voitti vuoden 2012 Lindbergh Prizen sähkökäyttöisen VC1:n kehittämisestä.

## Tekniset tiedot

## Katso myös
*E-Volo VC200

## Lähteet

## Aiheesta muualla
* Valmistajan verkkosivut
*
* Video kopterin miehitetystä lennosta
* E-volo on ensimmäinen sähkökopteri – Keskisuomalainen
Suomen klassillisen arkeologian seura

**Suomen klassillisen arkeologian seura** (ruots. *Sällskapet för klassisk arkeologi i Finland*, Lat. *Societas classicae archaeologiae Fennica*) oli suomalainen (rek. 1995) aatteellinen yhdistys, jonka tarkoituksena oli edistää klassillisen arkeologian tutkimusta ja tuntemusta Suomessa. Seura perustettiin vuonna 1992.

Suomen Klassillisen Arkeologian Seuran tarkoituksena oli tuoda eri tieteenaloilta tulevat antiikin materiaalisesta kulttuurista kiinnostuneet tutkijat ja opiskelijat yhteen ja kohottaa heissä piilevää klassillisen arkeologian identiteettiä.

Seura järjesti esitelmätilaisuuksia verkossa sekä kaupungeissa, joissa opetettiin klassillista arkeologiaa yliopistossa (Helsinki, Oulu, Turku).

Esitelmätilaisuuksien lisäksi seura järjesti seminaareja, joissa teemoina oli muun muassa suomalaisen klassillisen arkeologian tutkumuksen retrospektiivi, tutkimusaiheita itäiseltä ja läntiseltä Välimereltä sekä esinetutkimus ja sen metodologia.

Jäsenlehti *Fossa* ilmestyi neljä kertaa vuodessa ja se sisälsi paitsi tietoja seuran toiminnasta myös uutisia klassillisen arkeologian alalta Suomesta ja ulkomailta.

## Aiheesta muualla

* Suomen klassillisen arkeologian seura
Lähetin (radio-ohjaus)

**Lähetin** (myös **radio**, **radiolaite**) on muun muassa radio-ohjattavan pienoismallin ohjaamiseen tarkoitettu lähetyslaite.

## Suomessa sallitut radio-ohjaukseen käytettävät taajuudet
Viestintävirasto määrittää Suomessa sallitut taajuudet.

### Lennokit
Sallitut taajuudet

## Radiovalmistajia
### [[Futaba Corporation|Futaba]]
Futaba on japanilainen, yksi vanhimmista harrasteradiovalmistajista, ja se on laajentanut toimintaansa myöhemmin myös servojen ja gyroskooppien valmistamiseen.
Yrityksen lippulaivaradio on Futaba 18MZ 
Muita yrityksen valmistamia radioita ovat muun muassa Futaba 7C, Futaba 10CG, Futaba 14MZ

### [[Hitec]]
Hitec RCD on eteläkorealainen radiovalmistaja, joka on tunnettu vielä paremmin servoistaan. Yriteksen lippulaivaradio on Aurora 9 
Muita yrityksen radioita ovat muun muassa Hitec Optic 5 ja -6, sekä Hitec Laser 4 ja -6

### [[Spektrum (Horizon Hobby)|Spektrum]]
Spektrum on yhdysvaltalainen radiovalmistaja, jonka tuotteita ovat esimerkiksi Spektrum DX5, -6, -7 ja -8 radiot. Yhtiön lippulaiva on DX10t
Jaan Toomik

**Jaan Toomik** (s. 1961 Tartto, Viro) on Tallinnasta käsin toimiva virolainen videotaiteilija ja maalari. Häntä pidetään Viron kansainvälisesti kuuluisimpana taiteilijana.

Toomik tuli tunnetuksi maalarina 1980-luvun loppupuolella Virossa ja vuodesta 1990 eteenpäin installaatio- ja videotaiteilijana. Hänet tunnetaan erityisesti kansainvälistä mainetta niittäneistä videoteoksistaan kuten *Isä ja poika* (1998). Hän on osallistunut São Paulo biennaaliin (1994), ARS 95 -näyttelyyn (1995), Manifesta 1 -festivaaliin (1996), Venetsian biennaaliin (1997 ja 2003) sekä muihin kansainvälisesti merkittäviin näyttelyihin. 

Toomik on johtanut Viron taideakatemian monialaisen taiteen ohjelmaa ja toimii tällä hetkellä maalaustaiteen professorina.. Hänen teoksiaan on Suomessa muun muassa Valtion taidemuseon kokoelmista.

## Lähteet

## Aiheesta muualla
* Toomikin taiteilija-CV verkossa 
* Taiteilijan esittely Berliinin Biennalin yhteydessä
Mathieu Amalric

**Mathieu Amalric** (s. 25. lokakuuta 1965 Neuilly-sur-Seine, Ranska) on ranskalainen näyttelijä, joka on näytellyt muun muassa elokuvissa *[[München (elokuva)|München]]* (2005), *[[Perhonen lasikuvussa]]* (2007) ja *[[The Grand Budapest Hotel]]* (2014). Amalric on pääpahiksena James Bond -elokuvassa *[[007 Quantum of Solace]]* (2008). Hän esiintyy JJA:n roolissa *[[Le Bureau, vakoojaverkosto]]* -vakoilusarjan 4. ja 5. kaudella. Hänet on palkittu usealla César-palkinnolla.

## Elokuvia
* *[[La Fausse Suivante]]* (2000)
* *[[München (elokuva)|München]]* (2005)
* *[[Marie Antoinette (elokuva)|Marie Antoinette]]* (2006)
* *[[007 Quantum of Solace]]* (2008)
* *[[Les Derniers Jours du monde]]* (2009)
* *[[Linhas de Wellington]]* (2012)
* *[[The Grand Budapest Hotel]]* (2014)
* *[[Le Bureau, vakoojaverkosto]]* (2015)
* *[[Van Gogh – ikuisuuden porteilla]]* (2018)
* *[[Metallin soundi]]* (2019)
* *[[The French Dispatch]]* (2021)
* *[[Happi (elokuva)|Happi]]* (2021)

## Lähteet

## Aiheesta muualla
* 
*
Maailmalle

**Maailmalle** on suomalaisen taiteilijan Maria Wiikin (1853–1928) pääteos. Se on maalattu St Ivesissa vuonna 1889. Ruskeasävyisessä teoksessa, kooltaan 69×61 cm,  on kuvattuna nuori nainen, joka on lähdössä kotoaan ansaitsemaan elantoaan. Teos kuuluu Ateneumin taidemuseon kokoelmiin.

Teoksessa kuvataan nuori nainen lähdössä kotoaan elantoaan ansaitsemaan. Hän on pukeutumassa mustiin vaatteisiin kiinnittäen parhaillaan puvun hakasia ja hänen vanha äitinsä katsoo epäröivänä. Äiti on todennäköisesti lukenut polvillaan  olevasta kirjasta elämänviisauden tyttärelleen, mutta on epäuskoinen menikö se perille. Nuoren naisen olemus on itsevarma, hieman kyllästynytkin ja hän todennäköisesti lausuu tilanteen seuraavat sanat. 

Wiik toteutti maalauksen tilanteen verhon takaa tulevassa valossa tapahtuvaksi. Tällöin valo on lämmin, jolloin taiteilija pystyi pehmentämään ääriviivoja ja yhtenäistämään väriskaalaa.

Wiik oli lähtenyt ulkomaille opiskelemaan vuonna 1875. Hän maalasi *Maailmalle*-maalauksen St Ivesissa, jossa hän oleskeli Helene Schjerfbeckin houkuttelemana. Wiik oli maalannut 1880-luvulla useita merkittäviä muotokuvia, jotka kansallisen taiteen nousun aikoihin 1890-luvulla jäivät vähemmän noteeratuiksi. Osittain jo 1880-luvun konservatiiviset taidekriitikot olivat olleet tätäkin Suomen vahvoihin 1880-luvun naistaiteilijoihin kuulunutta taiteilijaa vastassa.

## Lähteet
* Leena Ahtola-Moorhouse: *Maria Wiik: Maailmalle*. Teoksessa Ateneum-opas. Toim. Timo Huusko. 2007. s.41

## Aiheesta muualla
*
Numeroniemen majakka

**Numeroniemen majakka** () on Venäjän Murmanskin alueella Barentsinmeren Petsamonvuonon suun itäpuolella sijaitseva majakka. Numeroniemi majakoineen kuului Suomeen osana silloista Petsamon kuntaa 1920–1944. Nykyisin se on Venäjän Petsamon kunnan alueella.

## Aiheesta muualla

* Lighthouses of Russia: Murmansk Area  The University of North Carolina at Chapel Hill
Ristiniemen majakka

**Ristiniemen majakka** () on Venäjän Murmanskin alueen luoteisosassa Barentsinmeren rannalla, ennen sotia Suomeen kuuluneella Petsamon alueella sijaitseva majakka. Majakka sijaitsee Petsamonvuonon suun länsipuolella Nurmensätin saarennon itäpäässä, Etelämukan lahden rannalla, nykyisen Petsamon kunnan alueella.

## Aiheesta muualla

* Lighthouses of Russia: Murmansk Area  The University of North Carolina at Chapel Hill
Prelude to a Kiss

”**Prelude to a Kiss**” (suom. *Alkusoitto suudelmaan*) on Duke Ellingtonin säveltämä ja Irving Gordonin ja Irving Millsin sanoittama jazzstandardi.

Kappaleen nauhoitti ensimmäisenä Duke Ellingtonin orkesteri, soolosaksofonistinaan Johnny Hodges, 9. elokuuta 1938. Saman kuun 24. päivä Hodges nauhoitti kappaleen omalla nimellään laulaja Mary McHugh’n kanssa. Levyllä esiintyvän ”Johnny Hodges and His Orchestran” kokoonpano oli kuitenkin nimestä huolimatta sama kuin Ellingtonin yhtyeen. Hodges soitti Ellingtonin nauhoituksessa sopraano- ja omalla nimellään nauhoitetussa versiossa alttosaksofonia. McHugh’n laulama versio nousi listalla neljännelletoista sijalle lokakuussa 1938. Sen suosio jäi kuitenkin aluksi Ellingtonin saman vuoden listaykköseksi nousseen nauhoituksen ”I Let a Song Go Out of My Heart” varjoon.

Ellington nauhoitti kappaleen urallaan useita kertoja ja sen ovat äänittäneet myös lukuisat muut artistit, muun muassa John Hardee, Pee Wee Russell, Sarah Vaughan, Nancy Wilson ja Ben Webster.

Rakenteeltaan kappale on 32 tahdin mittainen AABA. A-osiot ovat C-duurissa ja B-osion ajaksi sävellaji vaihtuu E-duuriin. Kappaleen epäillään olevan peräisin Ellingtonin saksofonisti Otto Hardwickin säveltämästä melodiasta.

## Lähteet
Caterina Murino

**Caterina Murino** (s. 15. syyskuuta 1977) on italialainen näyttelijä. Hän on esiintynyt muun muassa James Bond -elokuvassa *[[Casino Royale (vuoden 2006 elokuva)|Casino Royale]]* (2006).

## Filmografia
**Nowhere* (2001)
**Il Regalo Di Anita* (2002)
**L'Enquête Corse* (2004)
**L'Amour Aux Trousses* (2004)
**Eleonora d'Arborea* (2005)
**[[Les Bronzés 3: Amis pour la vie]]* (2006)
**[[Vientos de agua]]* (2006)
**[[Casino Royale (vuoden 2006 elokuva)|Casino Royale]]* (2006)
**[[Tyttökoulu St. Trinian’s]]* (2007)
**[[Il seme della discordia]]* (2008)
**[[The Garden of Eden]]* (2008)
**[[XIII (elokuva)|XIII]]* (2009)
**[[Zen (televisiosarja)|Zen]]* (2011)

## Lähteet

## Aiheesta muualla
*
Fabio Onidi

**Fabio Onidi** (s. 9. maaliskuuta 1988 Milano) on italialainen moottoriurheilija. Ennen kuin Onidi aloitti kilpauransa hän ajoi kartingia useita vuosia sijoittuen kuudenneksi EM ICA Junior -luokassa ja voittaen Italian ICA Junior -sarjan mestaruuden vuonna 2003.

## Ura
### Uran alkuvaiheet
Onidi aloitti uransa vuonna 2004 Formula BMW ADAC -sarjassa ollen samana vuonna nykyisen F1-kuljettajan Sebastian Vettelin tallikaveri. Hän sijoittui ensimmäisellä kaudellaan sarjan kahdeksanneksi saavuttaen yhden paalupaikan ja keräten 54 pistettä. Hän jatkoi sarjassa myös kaudella 2005 sijoittuen sarjan 11:nneksi. Vuonna 2006 Onidi ajoi Englannin Formula Renault 2.0 -sarjassa sijoittuen sarjan 11:nneksi. Vuonna 2007 Onidi siirtyi kilpailemaan Eurocup Formula Renault -sarjassa keräten 6 pistettä ja sijoittuen 20:nneksi. Hän ajoi samana vuonna Formula Renault 2.0 NEC -sarjassa ja Italian Formula Renault 2.0 -talvisarjassa, joissa sijoittui yhdeksänneksi (NEC-sarja) ja kolmanneksi (Italian Renault-sarja). 

### Siirtyminen Euroseries-sarjaan
Vuonna 2008 Onidi siirtyi ajamaan Euroseries 3000 -sarjassa Coloni-tallissa. Hän saavutti kaksi voittoa ja sijoittui loppupisteissä toiseksi. Hän ajoi samana vuonna Italian Formula 3000 -sarjassa, jossa hän saavutti yhden voiton sijoittuen sarjan toiseksi. Hän ajoi A1 Grand Prix -sarjassa samana vuonna sijoittuen 16:nneksi. 

Onidi jatkoi Euroseries 3000 -sarjassa vuonna 2009 ja voitti jälleen kaksi kilpailua, mutta sijoittui loppupisteissä kolmanneksi. Hän ajoi Italian Formula 3000 -sarjassa niin ikään kolmanneksi. Vuonna 2010 Euroseries 3000 -sarjan tilalle rakennetussa Auto GP -sarjassa Onidi sijoittui kahdeksanneksi, ja hän jatkoi sarjassa seuraavana vuonna voittaen yhden kilpailun sijoittuen kolmanneksi.

### GP2
Vuonna 2008 Onidi pääsi testaamaan GP2-sarjan tallien BCN Competicionin ja Piquet Sportsin autoilla. Vuonna 2012 Onidi ajoi kokonaisen kauden Scuderia Coloni -tallin kuljettajana ja saavutti kauden aikana 13 pistettä sijoittuen sijalle 20.

## Lähteet
Marcel Jenni

**Marcel Jenni** (s. 2. maaliskuuta 1974 Zürich, Sveitsi) on sveitsiläinen uransa lopettanut jääkiekkoilija, joka pelasi kotimaassaan National League A -joukkue Kloten Flyersissa. Hänen vahvuuksiaan olivat kahden suunnan pelaaminen, laukaus ja johtamistaidot. Jenni ei olllut kuitenkaan kovin fyysinen pelaaja, vaikkakin hän menetti ajoittain hermokontrollinsa ja otti jäähyjä. 41-vuotiaana Jenni oli kaudella 2014–2015 NLA:n vanhin pelaaja.

## Ura
### Seuraura
Jennin kasvattajaseura on EHC Illnau-Effretikon. Hän aloitti kuitenkin ammattilaisuransa HC Luganossa kaudella 1993–1994, jolloin tulokaskausi toi 34 runkosarja- ja yhdeksässä pudotuspeliottelussa tehopisteet 6+7=13. Seuraavalla kaudella 1994–1995 Jenni teki läpimurtonsa Nationalliga A:ssa tehden 36 runkosarjaottelussa tehopisteet 14+24=38. Hän teki Luganossa parhaillaan 46 tehopistettä kausina 1996–1997 ja 1997–1998. Kauden 1998–1999 päätteeksi Jenni voitti siellä Sveitsin-mestaruuden.

Kesken kauden 1999–2000 Jenni siirtyi Ruotsiin ja Elitserien-joukkue Färjestads BK:hon. Hän viihtyi joukkueessa myös seuraavat kuusi kautta ja voitti Ruotsin-mestaruuden vuonna 2002, Elitserien-hopeaa vuosina 2001, 2003, 2004 ja 2005. Jenni voitti kevään 2001 pudotuspelien pistepörssin tehopistein 7+11=18 ja oli Färjestadin paras pistemies myös kevään 2005 pudotuspeleissä Jonas Höglundin kanssa tehopistein 5+6=11. Kaudella 2002–2003 Jenni jakoi koko Elitserienin tehotilaston voiton joukkuetoverinsa Per Hållbergin kanssa lukemalla +29.

Kaudeksi 2005–2006 Jenni palasi kotimaahansa ja on edustanut tuosta lähtien nykyistä seuraansa Kloten Flyersia. Hän teki kaudella 2008–2009 NLA:n yhden kauden piste-ennätyksensä tehopistein 17+30=47, joilla Jenni oli joukkueen kolmanneksi paras pistemies ja maalintekijä. Hän voitti kevään 2009 pudotuspelien syöttöpörssin yhdeksällä syötöllään. Joulukuussa 2010 Jenni teki vuoden mittaisen jatkosopimuksen Klotenin kanssa. Kaudella 2011–2012 hän edusti joukkuetta myös Spengler Cupissa. Kaudella 2013–2014 Jenni nousi Klotenin varakapteeniksi.

### Maajoukkueura
Jenni edusti Sveitsiä Salt Lake Cityn olympiakisoissa vuonna 2002 ja Torinon olympiakisoissa vuonna 2006. Hän pelasi myös Naganon olympiakisojen 1998 ja Torinon olympialaisten karsinnoissa. Jenni pelasi myös maailmanmestaruuskilpailuissa vuosina 1995, 1996, 1997, 1999, 2000, 2001, 2003, 2004 ja 2010. Vuoden 1996 ja 1997 turnaukset Jenni pelasi B-sarjassa.

Jenni pelasi myös alle 20-vuotiaiden MM-kilpailuissa vuosina 1993 B-sarjassa ja 1994 sekä alle 18-vuotiaiden EM-kilpailuissa vuosina 1991 B-sarjassa ja vuonna 1992 pääsarjassa.

## Tilastot

## Lähteet
*
*

### Viitteet
Chain of Command – salainen tehtävä

**Chain of Command – salainen tehtävä** on vuonna 1994 ensi-iltansa saanut yhdysvaltalainen toimintaelokuva, jonka on ohjannut David Worth. Elokuvan pääosassa esiintyy Michael Dudikoff.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa raa’aksi ja tylsämieliseksi räiskinnäksi ja antaa sille yhden tähden viidestä, mikä vastaa sanallista arviota ”huono”.

## Lähteet
Samir Aboud

**Samir Aboud** (, s. 29. syyskuuta 1972 Tripoli, Libya) on libyalainen jalkapalloilija. Maalivahtina pelaava Aboud edustaa Libyan pääsarjassa pelaavaa Al-Ittihadia. Hän kuului Libyan maajoukkueeseen vuoden 2006 Afrikan-mestaruuskilpailussa. Aboud on viettänyt koko uransa Al-Ittihadin riveissä ja on saavuttanut joukkueen riveissä kahdeksan Libyan mestaruutta.

## Saavutukset
*Libyan valioliiga (8): 2002, 2003, 2005, 2006, 2007, 2008, 2009, 2010
*Libyan cup (6): 1992, 1999, 2004, 2005, 2007, 2009
*Libyan supercup (10): 1999, 2002, 2003, 2004, 2005, 2006, 2007, 2008, 2009, 2010

## Lähteet
*  National Football Teams
Nader al-Tarhuni

**Nader al-Tarhuni** (; s. 24. lokakuuta 1979 Tripoli, Libya) on libyalainen jalkapalloilija. Keskikentällä pelaava al-Tarhuni edustaa Arabiemiraattien pääsarjassa Al-Shababia. Hän kuului Libyan maajoukkueessa vuoden 2006 Afrikan-mestaruuskilpailussa.

## Ura
Al-Tarhuni aloitti uransa Al-Ittihadissa, jossa hän pelasi viiden kauden ajan vuosina 2000–2005. Tuona aikana hän saavutti kolme Libyan mestaruutta ja kaksi Libyan cupin voittoa. Vuonna 2005 al-Tarhuni siirtyi Qatarin pääsarjaan ja pelasi vuodet 2005–2006 Al-Sailiyassa ja 2006–2007 Al-Wakrah'ssa.

## Lähteet
*  National Football Teams
Valentin Stocker

**Valentin Stocker** (s. 12. huhtikuuta 1989 Luzern, Sveitsi) on sveitsiläinen jalkapalloilija. Hän on pelipaikaltaan keskikenttäpelaaja.

Stocker on edustanut kotimaansa pääsarjan Baselia kaudesta 2007–2008 lähtien lukuun ottamatta vajaat neljä vuotta kestänyttä ajanjaksoa kesästä 2014 tammikuuhun 2018 saksalaisseura Hertha Berlinissä. Hän pelasi Saksan Bundesliigassa 68 ottelua ja teki niissä kahdeksan maalia. Sveitsin pääsarjassa hän on pelannut yli 200 ottelua ja tehnyt yli 50 maalia.

Stocker pelasi ensimmäisen ottelunsa Sveitsin maajoukkueessa elokuussa 2008. MM-kilpailuissa 2014 hän pelasi yhdessä alkulohko-ottelussa. Hän on pelannut kaikkiaan 36 maaottelua, viimeksi marraskuussa 2016, ja tehnyt niissä kuusi maalia.

## Lähteet
Panu Mikkola

**Panu Mikkola** (s. 22. joulukuuta 1982 Rovaniemi) on suomalainen näyttelijä. Hän on ollut myös kahden yrityksen mainoskasvona; Veikkauksen vuonna 2007 ja Tokmannin vuodesta 2016 lähtien. 

Vuonna 2024, Panu Mikkola oli mukana kolmessa Tony Heinon julkaistussa elokuvassa Routa, Portti 44 sekä Odile: Avajaiset ennen joulua. 

## Filmografia

## Lähteet
Essex (täsmennyssivu)

**Essex** tarkoittaa seuraavia asioita:

*Essex, shire-kreivikunta Englannissa
*Essex, kuningaskunta Englannissa 527–825
*Essex, valaanpyyntialus
*Essex, yhdysvaltalainen automerkki
*Essexin yliopisto
**[[Elizabeth ja Essex]]*, yhdysvaltalainen elokuva
;Britannian kuninkaallinen laivasto
*HMS Essex (1901), Monmouth-luokan panssariristeilijä
;Yhdysvaltain laivasto
*Essex-luokka, lentotukialusluokka
*USS Essex (1799), 32-tykkinen fregatti
*USS Essex (1861), tykkivene
*USS Essex (1874), 6-tykkinen tykkivene
*USS Essex (CV-9), Essex-luokan lentotukialus
*USS Essex (LHD-2), Wasp-luokan helikopteritukialus.

## Katso myös
* Essexin piirikunta (Essex County)
Tadeusz Walasek

**Tadeusz Walasek** (15. heinäkuuta 1936 Elżbiecin, nyk. Podlasian voivodikunta – 4. marraskuuta 2011) oli puolalainen nyrkkeilijä, olympiamitalisti ja Euroopan mestari.

Walasek osallistui nyrkkeilijänurallaan kolmiin kesäolympialaisiin. Melbournessa 1956 hän sijoittui jaetulle yhdeksännelle tilalle. Roomassa 1960 hän saavutti hopeaa hävittyään yhdysvaltalaiselle Edward Crookille. Tokiossa 1964 Walasek saavutti pronssimitalin.

EM-kilpailuista Walasek voitti kultaa vuonna 1961 ja kaksi hopeamitalia.

Walasek kuoli 4. marraskuuta 2011 75-vuotiaana.

## Lähteet
* Tadeusz Walasek Biography and Olympic Results  Olympics at Sports-Reference.com 

### Viitteet
Yläonttolaskimo-oireyhtymä

**Yläonttolaskimo-oireyhtymä** on tila, jossa veren virtaus yläonttolaskimon kautta estyy. Sen kuvasi ensimmäisenä William Hunter vuonna 1757. Yläonttolaskimo-oireyhtymää on aiheuttanut esimerkiksi syfiliittinen aneurysma tai tuberkuloottinen mediastiniitti. 

Nykyisin arviolta 70 prosenttia potilaista sairastaa keuhkosyöpää; vuonna 1969 Salsali ja Cliffton havaitsivat 4,2 prosentilla keuhkosyöpäpotilaista yläonttolaskimo-oireyhtymää. 80 prosenttia sen aiheuttaneista kasvaimista sijaitsi oikeassa keuhkossa. Myös joillakin lymfoomapotilailla on tavattu oireyhtymää; vuonna 1987 Armstrong ja Perez havaitsivat sen 1,9 prosentilla 952 tutkitusta lymfoomapotilaasta. Oireyhtymän ennuste riippuu pääasiassa sen taustalla olevasta aiheuttajasta. Hyvänlaatuiseen yläonttolaskimo-oireyhtymään ei liity ylimääräistä kuolleisuutta, mutta pahanlaatuisena se tappaa ilman hoitoa noin kuukaudessa. Jos siihen liittyy kurkunpään tai aivojen turvotusta, on äkkikuoleman vaara todellinen.

Pienisoluista keuhkosyöpää sairastavista 9–19 prosenttia saa yläonttolaskimo-oireyhtymän.

Yläonttolaskimo-oireyhtymän aiheuttamiin mahdollisiin oireisiin lukeutuvat turvotus esimerkiksi kasvoissa, rintakipu sekä hengitys- ja nielemisvaikeudet.

Myös henkitorven syöpä on eräs yläonttolaskimo-oireyhtymän aiheuttaja.

## Lähteet
Hasse Karlsson

**Hasse Karlsson** on suomalainen psykiatrian professori, joka on yhdistänyt aivotutkimusta psykoterapiaan ja psykiatriaan. Karlsson toimii integratiivisen neurotieteen ja psykosomatiikan professorina Turun yliopistossa ja Turku Brain and Mind Centerin johtajana. Karlsson on aiemmin ollut Helsingin yliopiston psykiatrian professori.

Karlsson on johtanut tutkimusryhmää, joka on tutkinut somatisaatiota käyttäen apunaan potilaiden aivojen PET- ja magneettikuvausta, neuropsykologisia testejä ja potilaan psyykkisen tilan, sairauskäsitysten ja elämäntilanteen kartoitusta. Hän on myös johtanut vuosina 2007–2011 toiminutta Psykiatrian tutkijakoulua.

Karlsson on valmistunut lääketieteen lisensiaatiksi vuonna 1983, filosofian maisteriksi 1989, psykiatrian erikoislääkäriksi 1991 ja lääketieteen tohtoriksi vuonna 1996. Turunmaan Duodecim-seuran palkitsi Karlssonin vuonna 2011 tunnustuspalkinnolla. Seuran mukaan Karlsson on tutkijana, potilastyön osaajana ja opettajana edelläkävijä.

## Teoksia
* 
* 

## Lähteet

## Aiheesta muualla
*Integrative Neuroscience Research Group   (utu.fi)
*Hasse Karsson  (researchgate.net)
Vahaskopiokone

**Vahaskopiokoneella** monistetaan paperille kopioita alkuperäisestä dokumentista. Alkuperäinen luodaan *vahakselle* eli kaksiosaiselle masterarkille tavallisesti lyömällä teksti mekaanisella kirjoituskoneella ilman värinauhaa. Vahakselle voi myös piirtää tai kirjoittaa käsin, mieluiten käyttämällä tehtävään sopivaa terävähköä puikkoa. Vahasmonistuskoneita käytettiin yleisesti tiedotteiden ja pienlehtien monistamiseen 1970-luvulle asti.

Vahaksen päällysarkki on painomustetta läpäisemättömällä aineella (aluksi vahalla, myöhemmin yleensä kolloidiumilla) kyllästettyä silkkipaperia. Kun sille kirjoitetaan, päällyste rikkoutuu, ja ne kohdat muuttuvat mustetta läpäiseviksi. Tekstin lukemista auttaa vahaksen välikerrokseksi kiinnitetty hiilipaperi, ja virheiden korjaamiseksi käytetään korjauslakkaa, joka tukkii väärät kohdat. Näin arkista syntyy painokelpoinen originaali. Kun originaali on valmis, kirjoitusalustana toiminut tukeva alusarkki ja hiilipaperi irrotetaan ja päällysarkki sijoitetaan kopiokoneen rummulle "oikea" puoli rumpua vasten. Tämän jälkeen rumpua pyöritetaan joko manuaalisesti tai koneellisesti. Joka kierroksella painoväriä siirtyy originaalin läpi rummulta uudelle kopioarkille. Yksinkertaisissa malleissa väri sivellään ennen painamista rummun pintaan ja paremmissa on käytössä erilaisia annostelumekanismeja. Painovärit ovat yleensä värjättyjä öljy-vesi-emulsioita.

Vahaskopiokone oli aikoinaan edullinen tapa tehdä pienehköjä, enimmillään jopa 5&nbsp;000 kappaleen kopiosarjoja. Nopeimmat sähkökäyttöiset vahaskopiokoneet saattoivat tuottaa jopa 180 kopiota minuutissa, siis kolme sekunnissa. Painosmäärää rajoitti originaalin kesto, sillä painojälki huononi vähitellen originaalin venyessä. Jos samaa originaalia yritti käyttää liian pitkään, se lopulta repesi. Vuosikymmenten ajan vahaskopiokoneita käytettiin laajalti esimerkiksi koulujen ja seurakuntien tiedotteitten monistamiseen. 1960- ja 1970-luvuilla vahasmonistusmenetelmällä valmistettiin myös halpatuotantolehtiä ja underground-julkaisuja, kuten esimerkiksi *[[Pahkasika (lehti)|Pahkasika]]*-lehden ensimmäiset numerot. 

Parannettu versio vahaksesta oli *sähkövahas*, muovikalvo jolle tarvittavat reiät poltettiin kuumentamalla. Erityinen laite saattoi jäljentää sähkövahakselle teräväreunaista tekstiä, viivapiirroksia ja rasteroituja valokuvia sitä mukaa kun sen ”sähkösilmä” skannasi paperille laadittua mustavalkoista originaalia ja muutti siitä rekisteröimänsä tummuusvaihtelut vastaaviksi sähköimpulsseiksi vahasta puhki polttavassa kärjessä.

Laitetta ei pidä sekoittaa toiseen samaan aikaan paljon käytössä olleeseen kopiointilaitteeseen, joka tunnetaan nimillä **[[spriikopiokone|spriikopiokone]]** ja **spriimonistuskone**. 

Vahaskopiointi ja spriikopiointi jäivät pois käytöstä 1960-luvulta alkaen, kun markkinoille tuli helppokäyttöisiä, joskin aluksi kalliita valokopiokoneita. 

## Lähteet

## Aiheesta muualla

* "Mimeograph". Encyclopedia Britannica .
* Megan Santosus: "A History of the Mimeograph".
Philip Bailey

**Philip Irvin Bailey** (s. 1951) on yhdysvaltalainen R&B-laulaja ja perkussionisti. Hänet tunnetaan erityisesti Earth, Wind & Fire -yhtyeen laulajana. Bailey liittyi Earth, Wind & Fireen vuonna 1973 ja lauloi yhtyeessä 1980-luvun alkuun asti. Hänen neljän oktaavin äänialansa toi tärkeän lisän Maurice Whiten tenoriäänelle ja oli tärkeä osa yhtyeen suosiota. Earth, Wind & Fire voitti kuusi Grammy-palkintoa ja neljä American Music Awardia ja saavutti yli 50 kulta- ja platinalevyä. Bailey on jatkanut yhtyeen toimintaa kahden alkuperäisjäsenen, Verdine Whiten ja Ralph Johnsonin kanssa vielä 2020-luvulla.

Vuonna 1983 Bailey aloitti soolouran. Hänen ensimmäinen hittinsä sooloartistina oli Phil Collinsin kanssa duettona laulettu ”Easy Lover” vuoden 1984 albumilta *Chinese Wall*. Vuonna 1987 Earth, Wind & Fire koottiin uudelleen yhteen. He nauhoittivat albumit *Touch the World* (1987), *Heritage* (1990) ja *Millennium* (1993) ja konsertoivat 1990-luvulla runsaasti.

Vuonna 1999 Bailey äänitti albumin *Dreams*, jolla esiintyi monia modernin jazzin kärkinimiä. Uusin soololevy ilmestyi vuonna 2019.

## Diskografia
* *Continuation* (1983)
* *Chinese Wall* (1984)
* *The Wonders of His Love* (1985)
* *Triumph* (1986)
* *Family Affair* (1989)
* *Inside Out* (1990)
* *Philip Bailey* (1994)
* *Dreams* (1999)
* *Soul on Jazz* (2002)
* *Life and Love* (2002)
* *Love Will Find A Way* (2019)

## Lähteet
Rockin’ Chair

”**Rockin’ Chair**” on Hoagy Carmichaelin säveltämä ja sanoittama musiikkikappale vuodelta 1929. Se tuli tunnetuksi vuonna 1932 jazzlaulaja Mildred Baileyn esittämänä. Yleisö yhdisteti kappaleen Baileyyn siinä määrin, että häntä alettiin kutsua lisänimellä *Rockin’ Chair Lady*.

Carmichael nauhoitti kappaleen toukokuussa 1930 nimekkäällä kokoonpanolla, johon kuuluivat hänen lisäkseen muun muassa Benny Goodman, Gene Krupa, Tommy Dorsey, Joe Venuti, Bix Beiderbecke, Bubber Miley, Eddie Lang ja Bud Freeman. Paul Robeson ja Ray Noble nauhoittivat kappaleen syyskuussa 1931. Casa Loma Orchestra äänitti kappaleen vuonna 1939 useiden muiden Carmichaelin sävellysten ohella. Vuonna 1947 Louis Armstrong nauhoitti sen duettona Jack Teagardenin kanssa.

Helena Eeva on kääntänyt kappaleen suomeksi nimelle ”Keinutuoli”.

## Lähteet
Loukás Papadímos

**Loukás Papadímos** (, s. 11. lokakuuta 1947 Ateena, Kreikka) on kreikkalainen kansantaloustieteilijä ja Kreikan entinen pääministeri. Hän jätti eroilmoituksen 11. huhtikuuta 2012, mutta jatkoi pääministerinä toukokuun 2012 vaaliin saakka.

## Elämä ja ura

Papadímos on väitellyt tohtoriksi MIT:stä 1978 ja toimi makrotaloustieteen tutkijana ja opettajana Columbian yliopistossa 1975–1984. Hän sai nimityksen Kreikan keskuspankin pääekonomistiksi 1985 ja pääjohtajaksi 1994. Hän on työskennellyt Euroopan keskuspankin varapääjohtajana 2002–2010.

Papadímosta veikattiin Kreikan seuraavaksi pääministeriksi marraskuussa 2011 Geórgios Papandréoun hallituksen kaaduttua Kreikan velkakriisiin, mutta valinta mutkistui pääpuolueiden välisten ongelmien takia. 10. marraskuuta Papadímoksen valinnan ilmoitettiin kuitenkin varmistuneen. Hän sai tehtäväkseen johtaa usean puolueen koalitiohallitusta parlamentin hajotusvaaleja odotellessa. Papadímoksen hallitus nimitettiin 11. marraskuuta 2011.

### Murhayritys
Papadímoksen autossa räjähti 25. toukokuuta 2017 kirjepommi. Papadímos sai räjähdyksessä vakavia vammoja jalkoihin, käsiin ja vatsaan. Vammat eivät kuitenkaan olleet hengenvaarallisia. Autonkuljettaja sai lieviä vammoja.

## Yksityiselämä
Papadímos on naimisissa Shanna Ingramin kanssa. Heillä ei ole lapsia.

## Lähteet

## Aiheesta muualla